තමාගේ ඡන්ද මධ්යස්ථානයට යෑමට නොහැකිනම් ඡන්දය දාන්න වෙනත් තැනක්
තමාගේ ඡන්ද මධ්යස්ථානය පිහිටි ප්රදේශයේ පවතින තත්ත්වය හේතුකොට ගෙන එම ඡන්ද මධ්යස්ථානයට ගොස් තමාගේ ඡන්දය දීමට නොහැකි වෙතැයි සාධාරණ බියක් ඇති ඡන්ද හිමියන්ට වෙනත් ඡන්ද මධ්යස්ථානයකදී ඡන්දය දීම සඳහා පහසුකම් සලසා දෙන ලෙස ඉල්ලුම් කිරීමට ප්රතිපාදන සලසා ඇති බව මැතිවරණ කොමසාරිස් ජනරාල් සමන් ශ්රී රත්නායක මහතා නිවේදනය කර තිබේ මේ සඳහා අවශ්ය ඉල්ලුම්පත්ර සියලුම දිස්ත්රික්කවල තේරීම්භාර නිලධාරි සහ ප්රාදේශීය ලේකම් ග්රාම නිලධාරි කාර්යාලවලින් ලබාගත හැකිය නීත්යනුකූලව නාමයෝජනා දැන්විමේ දින සිට දින 7ක් ඇතුළතදී එනම් 2024 අගෝස්තු මස 01 දින හෝ ඊට පෙර අදාළ ඉල්ලුම්පත්ර මැතිවරණ කොමසාරිස් ජනරාල් මැතිවරණ කොමිෂන් සභාව සරණ මාවත රාජගිරිය යන ලිපිනයට එවිය යුතුය ඉල්ලුම්කරුවන් විසින් 2024 වර්ෂයේ ඒකාබද්ධ ඡන්දහිමි නාමලේඛනය පදනම් කරගෙන අදාළ විස්තර ඉල්ලුම් පත්රවලට ඇතුළත් කළ යුතුය මෙම නාමලේඛනයට අදාළ තොරතුරු සියලුම දිස්ත්රික් ලේකම් කාර්යාලවලකච්චේරිවල සහ දිස්ත්රික් මැතිවරණ කාර්යාලවල තබනු ඇත තවද 2024 ඒකාබද්ධ ඡන්ද හිමි නාමලේඛන ලියාපදිංචි විස්තර wwwelectionsgovlk වෙබ් අඩවියෙන් ද පරීක්ෂා කළ හැකිය ඉල්ලුම් පත්රයේ සඳහන් තොරතුරු ඉල්ලුම්කරු පදිංචි ප්රදේශයේ ග්රාම නිලධාරි විසින් නිවැරදි බවට සනාථ කළ යුතු වේ ඉල්ලුම් පත්ර දිස්ත්රික් මැතිවරණ කාර්යාලයෙන් නොමිලේ ලබාගත හැකි අතර wwwelectionsgovlk වෙබ් අඩවියෙන් ද බාගත කළ හැකිය ග්රාම නිලධාරි සහතිකය නොමැති ඉල්ලුම් පත්ර ප්රතික්ෂේප කරන බව ද එහි දැක්වේ